open-index/open-wikipedia-markdown huggingface dataset:
Τράτα (χορός)

:*Για άλλες χρήσεις δείτε [[τράτα]]*
Η **Τράτα** είναι ένας παραδοσιακός αναμνηστικός χορός που εκτελείται κάθε χρόνο στα Μέγαρα της Αττικής, αλλά και στα νησιά του Αιγαίου. 

Η *Τράτα* στα Νησιά του Αιγαίου αναφέρεται σε ένα ''Συρτό'' χορό που χορεύεται στο τραγούδι *Η τράτα μας η κουρελού*. Ο χορός εκτελείται σε όλες τις κοινωνικές εκδηλώσεις και συγκεντρώσεις. Στην Ικαρία το χορεύουν με συγκεκριμένες κινήσεις στον επωδό. 

Την Τρίτη του Πάσχα κάθε έτους, οι γυναίκες των Μεγάρων συμμετέχουν στον παραδοσιακό χορό γνωστό ως *Τράτα* στον ανοιχτό χώρο μπροστά από τη μικροσκοπική εκκλησία που είναι γνωστή ως Άγιος Ιωάννης ο Χορευταράς. Θεωρείται ευρέως ότι εορτάζεται το κτίσιμο αυτού του παρεκκλησίου κατά τη διάρκεια μίας ημέρας κατά τα χρόνια της τουρκοκρατίας στην Ελλάδα. 

Η Τράτα συμβολίζει την αλιεία. Ο διάσημος αυτός χορός λέγεται ότι γιορτάζει την επιτυχία της αλιείας κάθε μέρα. 

Ωστόσο, οι λαογράφοι παρατήρησαν ότι οι κινήσεις αυτού του χορού, οι οποίες μιμούνται την ανάσυρση των αλιευτικών διχτυών, φαίνεται να δείχνουν ότι είναι πιθανότατα ένας πολύ αρχαίος χορός, πολύ παλαιότερος από την οθωμανική περίοδο και αρχικά εκτελέστηκε για να εξασφαλίσει την επιτυχία των ψαράδων. 

## Παραπομπές

## Εξωτερικοί σύνδεσμοι
* https://web.archive.org/web/20160303180642/http://www.sacredcircles.com/THEDANCE/HTML/DANCEPAG/TRATAARV.HTM 
* http://www.folkdance.com/federation/dances/trata.pdf 

Κατηγορία:Ελληνικοί χοροί
Κατηγορία:Χοροί των νησιών του Αιγαίου Πελάγους
Πανελλήνιο Πρωτάθλημα Ενόργανης Γυμναστικής 2008

Το **Πανελλήνιο Πρωτάθλημα Ενόργανης Γυμναστικής 2008** ήταν η 38η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 1 έως και την Κυριακή 2 Μαρτίου του 2008. Συμμετείχαν 83 αθλητές από 22 συλλόγους.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Α.Ο. Διαγόρας Αμπελοκήπων και στις γυναίκες ο Γ.Α.Σ. Ειρήνη Περιστερίου.
## Κάτοχοι μεταλλίων
2006 | 2007 | 2008 | 2009 | 2010

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Όλα έτοιμα για το πανελλήνιο πρωτάθλημα ενόργανης – Οι νικητές των προηγούμενων διοργανώσεων (1997—2008) στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Όλα τα αστέρια της ελληνικής ενόργανης στο πανελλήνιο πρωτάθλημα» στο Internet Archive
*«Πρωταθλήτρια ξανά η Στεφανί Μπισμπίκου στο σύνθετο ατομικό γυναικών» στο Internet Archive
*«Ο Μαρκούσης πρωταθλητής Ελλάδας στο σύνθετο ατομικό – Νέα προγράμματα από Μάρα, Ταμπάκο» στο Internet Archive
*«Έπεσε η αυλαία του πανελλήνιου πρωταθλήματος ενόργανης στη Θεσσαλονίκη» στο Internet Archive

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2008
Κατηγορία:Διοργανώσεις ενόργανης γυμναστικής στη Θεσσαλονίκη
Βερνάρδος Β΄ της Σαξονίας

O **Βερνάρδος Β΄**, γερμ. Bernard II (π. 995 - 29 Ιουνίου 1059) από τον Οίκο των Μπίλλουνγκ ήταν δούκας της Σαξονίας (1011-1059) και κόμης της Φρισίας.

## Βιογραφία
Ήταν ο πρωτότοκος γιος τού Βερνάρδου Α΄ δούκα της Σαξονίας και της Χίλντεγκαρτ.

Ο Βερνάρδος Β΄, τρίτος τού Οίκου του στη Σαξονία, επέκτεινε την εξουσία τού δούκα και εθεωρείτο ως ένας από τους πιο ισχυρούς των Μπίλλουνγκ. Αρχικά ήταν υποστηρικτής τού Ερρίκου Β΄ των Οθονιδών της Γερμανίας και τον είχε συνοδεύσει στην Πολωνία για να διαπραγματευτεί την ειρήνη στο Μπάουτσεν το 1018. Το διάστημα 1019-20 ωστόσο εξεγέρθηκε εναντίον του και κέρδισε την αναγνώριση των φυλετικών νόμων στη Σαξονία, κάτι που ο πατέρας του είχε αποτύχει να κάνει. Έπειτα επέστρεψε στον πόλεμο εναντίον των Οβοτριτών και των Λουτισίων, δύο Σλαβικών φυλών και τους έφερε στη δική του σφαίρα επιρροής δια μέσου τού ηγέτη τους Γκόττσαλκ.

Υποστήριξε τον διάδοχο τού Ερρίκου Β΄, τον Κορράδο Β΄ των Σαλίων της Γερμανίας το 1024 και τον γιο εκείνου Ερρίκο Γ΄. Όμως άρχισε να φοβάται τον τελευταίο, λόγω τού ότι ο Ερρίκος Γ΄ ήταν κοντά στον Αλβέρτο αρχιεπίσκοπο της Βρέμης, τον οποίο εθεωρούσε κατάσκοπο και παλαιό εχθρό των δουκών της Σαξονίας. Έγινε κρίσιμος σύμμαχος των Δανών, που παρείξαν θεμελιώδη υποστήριξη στους πολέμους τού Ερρίκου Γ΄ στις Κάτω Χώρες, ωστόσο ήταν στο χείλος της εξέγερσης ως το τέλος τού Αδαλβέρτου. Το υπόλοιπο της εξουσίας του πάντως ήταν ήσυχο.

Το 1045 οικοδόμησε το κάστρο Άλστερμπουργκ στο Αμβούργο. Απεβίωσε το 1059 σε ηλικία 64 ετών και τον διαδέχθηκε ο γιος του Όρντουλφ· τάφηκε στο ναό τού Αγ. Μιχαήλ στο Λύνεμπουργκ.

## Οικογένεια
Νυμφεύτηκε την Εϊλίκα των Σβάινφουρτ, κόρη τού Ερρίκου μαργράβου τού Νόρντγκαου και είχε τέκνα:
* Γερτρούδη π.1030-1113, παντρεύτηκε πρώτα τον Φλόρις Α΄ κόμη της Ολλανδίας και μετά τον Ροβέρτο Α΄ κόμη της Φλάνδρας.
* Όρντουλφ π.1020-1070, δούκας της Σαξονίας.
* Χέρμανν.
* Ίντα, παντρεύτηκε τον Αλβέρτο Γ΄ κόμη τού Ναμύρ.

## Παραπομπές


## Πηγές
* Timothy Reuter, Germany in the Early Middle Ages C. 800-1056, (Routledge, 1998), 200.

Κατηγορία:Οίκος των Μπίλλουνγκ
Cripples, Bastards, and Broken Things

Το "**Cripples, Bastards, and Broken Things**" είναι το τέταρτο επεισόδιο της πρώτης σεζόν της τηλεοπτικής σειράς του HBO, Game of Thrones. Το επεισόδιο έκανε πρεμιέρα στις 8 Μαΐου του 2011 και γράφτηκε από τον Μπράιαν Κόγκμαν  και σκηνοθετήθηκε από τον Μπράιαν Κερκ. Η πλοκή του επεισοδίου επικεντρώνεται στον Eddard Start, το νέο Χέρι του Βασιλιά, ο οποίος ερευνά τον ξαφνικά θάνατο του προκατόχου του. Άλλα θέματα του είναι ο Jon Snow, στο Τοίχος, ο Viserys, που θέλει εισβάλει στο Westeros και, τέλος, στο φινάλε του επεισοδίου, που η Catelyn Stark, συλλαμβάνει τον Tyrion Lannister, ως κύριο ύποπτο για την προσπάθεια δολοφονίας του γιου της, Bran. 

Ο τίτλος του επεισοδίου, προέρχεται από ένα απόφθεγμα του Tyrion στο βιβλίο, όπου του λέει ότι "πάντα έχουν θέση στην καρδιά του, οι ανάπηροι, οι μπάσταρδοι και τα σπασμένα πράγματα". Γενικότερα, η κριτική του επεισοδίου ήταν θετική. Περισσότερο εστίασαν στη Νυχτερινή Φρουρά και στην υποκριτική ικανότητα της Μισέλ Φέρλι, και την τελευταία σκηνή με τον Tyrion. Στις Ηνωμένες Πολιτείες, η θέση του επεισοδίου ξεπέρασε τους 2.5 εκατομμύρια θεατές.

## Παραπομπές


## Εξωτερικοί σύνδεσμοι
* "Cripples, Bastards, and Broken Things"  at HBO

Κατηγορία:Game of Thrones (επεισόδια)
Όρντουλφ της Σαξονίας

Ο **Όρντουλφ**, γερμ. Ordulf, λατιν. Orthilius (π. 1022 - 2 Μαρτίου 1072) από τον Οίκο του Μπίλλουνγκ ήταν δούκας της Σαξονίας (1059-72).

## Βιογραφία
Ήταν ο πρωτότοκος γιος τού Βερνάρδου Β΄ δούκα της Σαξονίας και της Εϊλίκας των Σβάινφουρτ, κόρης τού Ερρίκου μαργράβου τού Νόρντγκαου.

Διαδέχθηκε τον πατέρα του το 1059. Σε ολόκληρη τη διακυβέρνησή του απασχολήθηκε με πολέμους εναντίων των Βένδων. Συμμάχησε με τους Δανούς στην προσπάθειά του αυτή και ενίσχυσε τη συμμαχία νυμφευόμενος την κόρη τού Όλαφ Β΄ της Νορβηγίας. Η δεύτερη σύζυγός του Γκέρτρουντε φυλακίστηκε το 1076 στο Μάιντς και απεβίωσε το 1116. Ο γιος του Βερνάρδος έπεσε από το άλογο και τραυματίστηκε μοιραία στο Λύνεμπουργκ.

Απεβίωσε σε ηλικία 50 ετών και τάφηκε στον ναό του Αγ. Μιχαήλ στο Λύνμεπουργκ. Τον διαδέχθηκε ο γιος του Μάγκνους, τελευταίος άρρην του Οίκου.

## Οικογένεια
Νυμφεύτηκε το 1042 τη Βούλφχιλντ των Χορφάγκρε, κόρη τού Όλαφ Β΄ της Νορβηγίας και μετά τη Γκέρτρουντε, κόρη τού Κορράδου κόμη τού Χάλντενσλεμπεν και είχε τέκνα:
* Μάγκνους π.1045-1106, δούκας της Σαξονίας.
* Βερνάρδος, απεβ. νωρίς.

## Παραπομπές


## Πηγές
* Fenske, Lutz. "Ordulf (Otto)". Deutsche Biographie. Neue Deutsche Biographie (NDB). Retrieved 26 October 2017.

Κατηγορία:Οίκος των Μπίλλουνγκ
Γιώργος Χριστοφίδης

Ο **Γιώργος Χριστοφίδης** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λεμεσού εκλεγμένος με τους Ενωμένους Δημοκράτες την περίοδο 1999-2001.

## Βιογραφικά στοιχεία
Ο Γιώργος Χριστοφίδης γεννήθηκε στη Λεμεσό το 1947. Ομιλεί, πέρα από την ελληνική, την αγγλική γλώσσα. Ακολούθησε σπουδές νομικής, φυσικομαθηματικών, ψυχολογίας, κοινωνιολογίας της εκπαίδευσης και παιδαγωγικών. Εργαζόταν ως εκπαιδευτικός και ως δικηγόρος.

## Πολιτική διαδρομή
Συμμετείχε στις βουλευτικές εκλογές του 1996 στην Εκλογική Περιφέρεια Λεμεσού με τους Ενωμένους Δημοκράτες (ΕΔΗ) αλλά δεν εξελέγη. Ωστόσο, το 1999, όταν ο βουλευτής των ΕΔΗ στην εκλογική περιφέρεια Λεμεσού, Γιώργος Βασιλείου, διορίστηκε ως επικεφαλής της διαπραγματευτικής αντιπροσωπίας για την ένταξη της Κύπρου στην Ευρωπαϊκή Ένωση, ο πρώτος επιλαχών του κόμματος Γιώργος Χριστοφίδης ανέλαβε καθήκοντα βουλευτή την 1η Ιουλίου 1999 για την Ζ΄ Κοινοβουλευτική Περίοδο.

Την περίοδο 2005-2007 διετέλεσε πρόεδρος της Επιτροπής Προστασίας Ανταγωνισμού.

## Παραπομπές


## Πηγές
* 

Κατηγορία:Βουλευτές εκλεγμένοι με τους Ενωμένους Δημοκράτες
Κατηγορία:Βουλευτές Λεμεσού
Κατηγορία:Κύπριοι δικηγόροι
Κατηγορία:Κύπριοι εκπαιδευτικοί
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Μάγκνους της Σαξονίας

Ο **Μάγκνους** (γερμανικά: Magnus, π. 1045 - 23 Αυγούστου 1106) από τον Οίκο των Μπίλουνγκ ήταν δούκας της Σαξονίας (1072-1106), ο τελευταίος άρρην του οίκου του.

## Βιογραφία
Ήταν γιος του Όρντουλφ δούκα της Σαξονίας και της Βούλφχιλντ των Χορφάγκρε, κόρης τού Όλαφ Β΄ της Νορβηγίας.
 
Το 1070, πριν γίνει δούκας, ακολούθησε τον Όθωνα δούκα της Βαυαρίας (από τον Οίκο των Νόρντχαϊμ) σε εξέγερση εναντίον τού Ερρίκου Δ΄ των Σαλίων της Γερμανίας. Όταν ο Όθων κατηγορήθηκε ότι συνωμοτούσε και ήταν έτοιμος να σκοτώσει τον βασιλιά, αποφασίστηκε ότι έπρεπε να διέλθει από τη δοκιμασία της μάχης με τον κατήγορό του. Ο δούκας ζήτησε να εξασφαλίσει την ασφαλή μετάβασή του προς τον τόπο της συνάντησης και την ασφαλή επιστροφή του, αλλά του το αρνήθηκαν, κι έτσι αυτός αρνήθηκε να εμφανιστεί. Ως συνέπεια, ο Όθων στερήθηκε τού δουκάτου του και οι γαίες του στη Σαξονία λεηλατήθηκαν. Η εξέγερση κατεστάλη το 1071, οπότε ο Μάγκνους αιχμαλωτίστηκε και φυλακίστηκε στο επιβλητικό κάστρο Χάρτσμπουργκ. Έτσι ο Ερρίκος Δ΄ έπληξε τους ελευθερόφρονες Σάξονες. Ακόμη και όταν ο Μάγκνους έπρεπε να διαδεχθεί τον πατέρα του, δεν αφέθηκε ελεύθερος, παρά μόνο όταν 70 Σουαβοί κρατήθηκαν στο Λύνεμπουργκ.

Όταν το 1073 το Χάρτσμπουργκ καταστράφηκε, ο Ερρίκος Δ΄ εξοργίστηκε. Ανανέωσε την αντιπαράθεση με τη Σαξονία και το 1075 στη μάχη του Λανγκενζάλτσα αιχμαλώτισε τον Μάγκνους ακόμη μία φορά. Όταν ο Μάγκνους αφέθηκε πάλι ελεύθερος, ακολούθησε τον Ροδόλφο του Ράινφελντεν δούκα της Σουαβίας και διεκδικητή βασιλιά· συμμετείχε στη μάχη τού Μέλλριχστατ το 1078, όπου έσωσε τη ζωή τού Ροδόλφου. Πάντως Ο Μάγκνους και οι Σάξονές του ποτέ δεν υποστήριξαν πλήρως τον Ροδόλφο και συμφιλιώθηκαν με τον Ερρίκο Δ΄, μάλιστα πολέμησαν τους Σλάβους μαζί με τον βασιλικό στρατό.

Έγινε εχθρός του Αδαλβέρτου αρχιεπισκόπου της Βρέμης, του οποίου την επισκοπή καταβασάνισε με επαναλαμβανόμενες λεηλασίες. Ήταν το τελευταίο άρρεν μέλος τού οίκου του. Το 1106 απεβίωσε ο Μάγκνους και ο βασιλιάς. Το δουκάτο δόθηκε αρχικά στον Λοθάριο Β΄ Σούπλινμπουργκ και μετά έγινε αντικείμενο διαμάχης μεταξύ των θυγέρων του: της Βουλφχίλντε, που παντρεύτηκε έναν των Γουέλφων και της Αϊλίκα, που παντρεύτηκε έναν των Ασκάνια.

## Οικογένεια
Νυμφεύτηκε τη Σοφία της Ουγγαρίας, κόρη τού Μπέλα Α΄ και απέκτησε τα εξής τέκνα:
* Βουλφχίλδη της Σαξονίας 1072-1126, παντρεύτηκε τον Ερρίκο Θ΄ των Γουέλφων δούκα της Βαυαρίας.
* Αϊλίκα της Σαξονίας π.1080-1142, παντρεύτηκε τον Όθωνα των Ασκάνια κόμη του Μπάλενστετ.

## Πηγές
* Fenske, Lutz. "Ordulf (Otto)". Deutsche Biographie. Neue Deutsche Biographie (NDB). Retrieved 26 October 2017.
* Timothy Reuter, Germany in the Early Middle Ages C. 800-1056, (Routledge, 1998), 200.

## Αναφορές


Κατηγορία:Οίκος των Μπίλλουνγκ
Πανελλήνιο Πρωτάθλημα Ενόργανης Γυμναστικής 2010

Το **Πανελλήνιο Πρωτάθλημα Ενόργανης Γυμναστικής 2010** ήταν η 40η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στo Κλειστό Γήπεδο Ελληνικού, στο Ελληνικό από το Σάββατο 20 έως και την Κυριακή 21 Μαρτίου του 2010.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε ο Γ.Α.Σ. Ειρήνη Περιστερίου και στις γυναίκες ο Γ.Σ. Καλλιθέα.

## Πρόγραμμα
Το πρόγραμμα των αγώνων:
;Σάββατο 20 Μαρτίου
*11:00 – 13:30: Γενικός αγώνας γυναικών – νεανίδων (τελικός σύνθετου ατομικού, τελικός ομαδικού, προκριματικός οργάνων)
*16:00 – 19:00: Γενικός αγώνας ανδρών – εφήβων (τελικός σύνθετου ατομικού, τελικός ομαδικού, προκριματικός οργάνων)

;Κυριακή 21 Μαρτίου
*10:30 – 13:30: Τελικοί οργάνων ανδρών – εφήβων, γυναικών – νεανίδων

## Κάτοχοι μεταλλίων
2008 | 2009 | 2010 | 2011 | 2012

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Λάμψη αστέρων στο πανελλήνιο πρωτάθλημα ενόργανης, στο κλειστό του Ελληνικού» στο Internet Archive
*«Η Βασιλική Μιλλούση διατήρησε τον τίτλο στο σύνθετο ατομικό γυναικών» στο Internet Archive
*«Νικητής ο Λυμπανοβνός στο πανελλήνιο ενόργανης ανδρών» στο Internet Archive
*«Με τους τελικούς οργάνων έπεσε η αυλαία του πανελληνίου πρωταθλήματος ενόργανης» στο Internet Archive
*Πανελλήνιο Πρωτάθλημα Ενόργανης Γυμναστικής 2010 — Αναλυτικά αποτελέσματα

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2010
Κατηγορία:Δήμος Ελληνικού - Αργυρούπολης
Εθνική Τουρκική Ένωση Κύπρου

Η **Εθνική Τουρκική Ένωση Κύπρου** (ΤΚΕΕ, , KMTB) ήταν κυπριακό συντηρητικό κόμμα με ηγέτη τον Φαζίλ Κιουτσούκ.

## Ιστορία
Η ΤΚΕΕ ιδρύθηκε το 1955 ως διάδοχος του κόμματος "Η Κύπρος είναι Τουρκική", το οποίο είχε ιδρυθεί από τον Κιουτσιούκ. Στις νομοθετικές εκλογές πριν την ανεξαρτησία κέρδισε τις 15 τουρκικές έδρες στην Βουλή των Αντιπροσώπων και όλες τις έδρες στην Τουρκική Κοινοτική Συνέλευση.

Το 1963 οι βουλευτές του αποχώρησαν από το κοινοβούλιο μετά το ξέσπασμα διακοινοτικής βίας, αλλά συνέχισαν να νομοθετούν για τους Τουρκοκύπριους. Το 1973 το κόμμα διαλύθηκε και τα περισσότερα μέλη του ενεπλάκησαν στην ίδρυση πολιτικών κομμάτων στην ΤΔΒΚ.

## Ιδεολογία
Ο κύριος σκοπός του κόμματος ήταν η προστασία των δικαιωμάτων των Τουρκοκυπρίων. Πριν την ανεξαρτησία το 1960, υποστήριζε την διαίρεση του νησιού, γνωστή ως Τακσίμ στα τουρκικά. Μετά την χορήγηση ανεξαρτησίας, υποστήριξε τις συμφωνίες Ζυρίχης και Λονδίνου για το μοίρασμα των εξουσιών στην χώρα.

## Παραπομπές


Κατηγορία:Κυπριακά πολιτικά κόμματα
Μεσογειακοί Παράκτιοι Αγώνες 2019

Οι **Παράκτιοι Μεσογειακοί Αγώνες 2019** είναι η δεύτερη χρονικά διοργάνωση Παράκτιων Μεσογειακών Αγώνων. Πραγματοποιήθηκαν στην πόλη της Πάτρας από τις 25 έως τις 31 Αυγούστου του 2019.

## Επιλογή
Η Πάτρα εκλέχτηκε ως πόλη φιλοξενίας (διοργανώτρια) των 2ων Μεσογειακών Παράκτιων Αγώνων κατά τη διάρκεια της τακτικής Γενικής Συνέλευσης της Διεθνούς Επιτροπής Μεσογειακών Αγώνων που πραγματοποιήθηκε το 2017 στην Ταρραγόνα της Ισπανίας.

## Συμμετέχουσες χώρες

* 

## Αθλήματα
Κατά τη διάρκεια της διοργάνωσης διεξήχθησαν έντεκα (11) Αθλήματα σε δέκα (10) αγωνιστικές εγκαταστάσεις.

Πιο συγκεκριμένα:

* Άκουαθλον
* Παράκτια χειροσφαίριση
* Ποδόσφαιρο άμμου
* Πετοσφαίριση Άμμου
* Αντισφαίριση Άμμου
* Πάλη Άμμου
* Ωκεάνιο Καγιάκ
* Τεχνική Κολύμβηση
* Κολύμβηση Ανοικτής Θαλάσσης
* Παράκτια Κωπηλασία
* Θαλάσσιο Σκι

## Εγκαταστάσεις
Για τις ανάγκες της διοργάνωσης χρησιμοποιήθηκαν τέσσερις (4) εγκαταστάσεις για τη διεξαγωγή των αθλημάτων. Πιο συγκεκριμένα:

## Μασκότ
Μασκότ της διοργάνωσης αποτέλεσε ένας ανθρωπόμορφος γλάρος με την ονομασία «Πατρέας» ο οποίος φορούσε καπέλο και μαγιό. 

Η μασκότ επιλέχθηκε μέσω ανοικτού διαγωνισμού που πραγματοποιήθηκε έπειτα από την προκήρυξη του από την Οργανωτική Επιτροπή της διοργάνωσης. Το σχέδιο, από όπου προέκυψε η τελική μορφή του μοντέλου της μασκότ, ήταν της Κανέλλας Στασινοπούλου, ενώ το βασικό κριτήριο της επιλογής αυτής -μεταξύ και άλλων- ήταν ότι ο γλάρος αποτελεί το κατεξοχήν πτηνό της πόλης το οποίο θα συναντήσουν οι επισκέπτες κινούμενοι στην παράκτια ζώνη της Πάτρας.

## Παραπομπές


## Εξωτερικοί σύνδεσμοι
*Επίσημη ιστοσελίδα Μεσογειακών Παράκτιων Αγώνων «Πάτρα 2019» .

Μεσογειακοί Παράκτιοι Αγώνες 2019
Κατηγορία:Πολυαθλητικές διοργανώσεις το 2019
Κατηγορία:Αθλητισμός στην Πάτρα
Εκλογές Εθνοσυνέλευσης του Μπουτάν (2018)

**Οι εκλογές της Εθνικής Συνέλευσης** πραγματοποιήθηκαν στο Μπουτάν το 2018. ο πρώτος γύρος πραγματοποιήθηκε στις 15 Σεπτεμβρίου και ο δεύτερος γύρος στις 18 Οκτωβρίου.  

Το κυβερνών Λαϊκό Δημοκρατικό Κόμμα του πρώην πρωθυπουργού Τσερίνγκ Τόμγκαϊ κατέκτησε την τρίτη θέση στον πρώτο γύρο ψηφοφορίας, απροσδόκητα μη προχωρώντας στον δεύτερο γύρο με αποτέλεσμα να χάσει και τις 32 έδρες.  Ο δεύτερος γύρος ήταν μεταξύ του Κόμματος της Ειρήνης και της Ευημερίας του Μπουτάν (Druk Phuensum Tshogpa, DPT), του μοναδικού άλλου κόμματος με κοινοβουλευτική εκπροσώπηση και του μη εκπροσωπούμενου Κόμματος του Μπουτάν (Druk Nyamrup Tshogpa, DNT), το οποίο έλαβε τις πιο πολλές ψήφους στον πρώτο γύρο. 

## Εκλογικό σύστημα
Τα 47 μέλη της Εθνοσυνέλευσης εκλέγονται από μονοεδρικές εκλογικές περιφέρειες. Διεξάγονται προκριματικές εκλογές στις οποίες οι ψηφοφόροι ψηφίζουν για τα κόμματα. Τα δύο πρώτα κόμματα μπορούν στη συνέχεια να επιλέξουν υποψηφίους στον κύριο γύρο ψηφοφορίας, κατά τον οποίο τα μέλη εκλέγονται με το πλειοψηφικό σύστημα .  

## Αποτελέσματα

## Παραπομπές


2018
Μπουταν
Κατάλογος πόλεων στην Αλγερία

Ο παρακάτω κατάλογος περιλαμβάνει τις πόλεις της Αλγερίας με πληθυσμό 100.000 κατοίκους και άνω.

## Παραπομπές


Πολεις
*
Χρίστος Ρότσας

Ο **Χρίστος Ρότσας** είναι Ελληνοκύπριος πολιτικός. Διετέλεσε βουλευτής στην Εκλογική Περιφέρεια Λευκωσίας εκλεγμένος με τον ΔΗΣΥ την περίοδο 1999-2001.

## Βιογραφικά στοιχεία
Ο Χρίστος Ρότσας γεννήθηκε στη Λευκωσία το 1958. Ομιλεί, πέρα από την ελληνική, την αγγλική γλώσσα. Ακολούθησε σπουδές χρηματοοικονομικών στο Institute of Chartered Accountants. Είναι εγκεκριμένος λογιστής-ελεγκτής και επιχειρηματίας.

## Πολιτική διαδρομή
Συμμετείχε στις βουλευτικές εκλογές του 1996 στην Εκλογική Περιφέρεια Λευκωσίας με τον συνασπισμό Δημοκρατικός Συναγερμός-Κόμμα Φιλελευθέρων αλλά δεν εξελέγη. Ωστόσο, το 1999, όταν ο βουλευτής του ΔΗΣΥ στην εκλογική περιφέρεια Λευκωσίας, Ουράνιος Ιωαννίδης, διορίστηκε ως Υπουργός Παιδείας, ο πρώτος επιλαχών του κόμματος Χρίστος Ρότσα ανέλαβε καθήκοντα βουλευτή στις 14 Ιανουαρίου 1999 για την Ζ΄ Κοινοβουλευτική Περίοδο.

Συμμετείχε στις βουλευτικές εκλογές του 2016 με τον ΔΗΣΥ αλλά δεν εξελέγη. Από τον Νοέμβριο του 2017 δήλωσε την υποστήριξη του στον Νικόλα Παπαδόπουλο για τις προεδρικές εκλογές του 2018 και αποχώρησε από τον ΔΗΣΥ. Στις 13 Απριλίου 2019 ίδρυσε το κόμμα Πατριωτικό Κίνημα. Το κόμμα συμμετείχε στις ευρωεκλογές του 2019 παίρνοντας ποσοστό 0,22%.

## Παραπομπές


## Πηγές
* 

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι λογιστές
Κατηγορία:Κύπριοι επιχειρηματίες
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Ραδιοτηλεοπτική Εταιρεία Μπαϊράκ

Η **Ραδιοτηλεοπτική Εταιρεία Μπαϊράκ** () είναι ο επίσημος ραδιοτηλεοπτικός φορέας της αυτοανακηρυγμένης Τουρκικής Δημοκρατίας της Βόρειας Κύπρου.

## Ιστορία
Η ίδρυση του BRT ανάγεται στον Δεκέμβριο του 1963 όταν η διακοινοτική βία ανάμεσα στους Έλληνες και τους Τούρκους έθεσε τέλος σε κάθε συνεργατική επιχείριση. Μέχρι τότε, το ΡΙΚ διοικούταν από τα μέλη και των δύο κοινοτήτων.

Το ραδιόφωνο Μπαϊράκ ιδρύθηκε στις 25 Δεκεμβρίου της ίδιας χρονιάς ως αντίβαρο για τον αποκλεισμό των τουρκοκυπρίων από το ΡΙΚ και την κυπριακή κυβέρνηση. Το ραδιόφωνο Μπαϊράκ από ότι φαίνεται, σίγουρα πρέπει να ξεκίνησε από ένα πολύ μικρό γκαράζ ενός σπιτιού στη πρωτεύουσα της πόλης της Κύπρου, Λευκωσία με ακτίνα κάλυψης που έφτανε μέχρι περίπου και τα δυόμιση χιλιόμετρα. Μέχρι τον Φεβρουάριο του 1964 οι εκπομπές του ραδιοφώνου Μπαϊράκ ήτανε ήδη δωρεάν και διαθέσιμες για ακρόαση σε όλους τους κυπριακούς κατοίκους όλων των κυπριακών περιοχών.

## Πληροφορίες προγραμματισμού
Προβάλλει ενημερωτικές εκπομπές, αθλητικές εκπομπές, εκπομπές τέχνης, γυναίκες εκπομπές, εκπομπές λόγου, εκπαιδευτικές εκπομπές, πολιτιστικές εκπομπές, ψυχαγωγικά και άλλα προγράμματα κοινωνικών εκδηλώσεων τόσο στην τηλεόραση όσο και στο ραδιόφωνο.

Το ραδιόφωνο εκπέμπει σε τρεις σταθμούς: Το Πρώτο Πρόγραμμα που έχει εκπομπές στα τουρκικά, Το Δεύτερο Πρόγραμμα που έχει ξενόγλωσσα προγράμματα (κυρίως αγγλικά και ελληνικά), και το Τρίτο Πρόγραμμα που παίζει τραγούδια και έχει μουσικές εκπομπές.

## Διαδικτυακές υπηρεσίες
Ο ιστότοπος του Μπαϊράκ διαθέτει πλέον ζωντανές ροές που επιτρέπουν στους χρήστες του Διαδικτύου να παρακολουθούν τα τηλεοπτικά τους κανάλια και να ακούν τα ραδιοφωνικά τους κανάλια.

## Στάση της Κυπριακής Δημοκρατίας
Η διεθνώς αναγνωρισμένη Κυπριακή Δημοκρατία θεωρεί το Μπαϊράκ ως «πειρατικό ραδιοτηλεοπτικό φορέα» και προλογίζει τυχόν αποσπάσματα από το Μπαϊράκ στα δικά τους δελτία ειδήσεων με τη φράση «Παράνομη τηλεόραση Μπαϊράκ». Είναι κοινή πρακτική για τη Δημοκρατία 
της Κύπρου να χαρακτηρίσει παράνομες πολλές τουρκοκυπριακές εγκαταστάσεις.

## Εξωτερικοί σύνδεσμοι

* 

Κατηγορία:Τηλεόραση στην Τουρκική Δημοκρατία της Βόρειας Κύπρου
Πέτρος Καρατρούπκος

Ο **Πέτρος Καρατρούπκος** (1929 – 31 Ιανουαρίου 2012) ήταν Έλληνας επίσκοπος. Υπηρέτησε ως Ελληνορθόδοξος επίσκοπος Ζάμπιας το 2001-2003. Γεννήθηκε στη Νάουσα το 1929. Ήταν ο πρώτος επίσκοπος Ζάμπιας και είχε εκλεγεί ομόφωνα.

Το 1960 έγινε πρεσβύτερος και το 1964 αρχιμανδρίτης. Σπούδασε στο Αριστοτέλειο Πανεπιστήμιο Θεσσαλονίκης. Υπηρέτησε ως επίσκοπος Ζάμπιας από τις 22 Φεβρουαρίου 2001 έως τις 14 Μαρτίου 2003, όταν έγινε επίσκοπος Νικοπόλεως μέχρι τον θάνατό του στις 31 Ιανουαρίου 2012. Το 1953 έγινε διάκονος.

## Παραπομπές


Κατηγορία:Επίσκοποι του Πατριαρχείου Αλεξανδρείας
1 μήνας και κάτι

***1 Μήνας Και Κάτι*** είναι ο τίτλος μιας ελληνικής κωμικής τηλεοπτικής σειράς που προβλήθηκε από τους τηλεοπτικούς δείκτες του Mega Channel τη σεζόν 2007-2008. Το σενάριο υπέγραψε η Μαίρη Μουγιακάκου, ενώ τη σκηνοθεσία ανέλαβε ο Βασίλης Θωμόπουλος. Η σειρά παρουσιάζει τη ζωή της Άννας (Ζέτα Δούκα), μιας νέας και όμορφης αρχιτέκτονος, παντρεμένη με μια κόρη που όμως μια ανατροπή θα αλλάξει τη ζωή της σε έναν μόλις μήνα και κάτι. Το πρωταγωνιστικό καστ της σειράς συμπληρώνουν ο Αλέξης Γεωργούλης, ο Γιάννης Στάνκογλου, η Μάρθα Βούρτση, η Βίλμα Τσακίρη και ο Νίκος Γαλανός.

Τη παραγωγή της σειράς ανέλαβε η Άνωση Α.Ε. και το τραγούδι των τίτλων "Όλα Αλλάζουν" ερμήνευσε η Ευσταθία.

## Επισκόπηση σειράς

## Υπόθεση
Η Άννα είναι μια νέα και όμορφη αρχιτέκτονας που τα έχει όλα στη ζωή της: έναν σύζυγο που τη λατρεύει, μια αξιολάτρευτη κορούλα, τις κολλητές της με τις οποίες μοιράζεται τα πάντα, τη μαμά της, χήρα βιομηχάνου που την έχει μεγαλώσει με όλες τις ανέσεις και τη πιστή οικονόμο της μαμάς που την έχει μεγαλώσει σαν κόρη της.

Την ημέρα των γενεθλίων της κόρης της Βάλιας, η Άννα νιώθει ότι τίποτα δεν μπορεί να σκιάσει την ευτυχία της. Όμως η ζωή έχει άλλα σχέδια γι' αυτή... Μέσα σε ένα σύντομο χρονικό διάστημα θα δει τον ανέφελο και ευτυχισμένο γάμο της να διαλύεται, τη σχέση της με τις κολλητές της να δοκιμάζεται, τον κεραυνοβόλο έρωτα να την αιφνιδιάζει, τον πρώην άντρα της να της παίζει ένα καλοστημένο παιχνίδι, τη μητέρα της να κάνει την υπέρβαση και την 5χρονη κόρη της να της δίνει μαθήματα ωριμότητας. Αλλά το σπουδαιότερο: θα δει τη ζωή με άλλα μάτια. Και θα καταλάβει ότι ευτυχία δεν ήταν αυτό που ζούσε μέχρι τώρα, αλλά αυτό που μόλις τώρα αρχίζει...

## Διανομή

## Επεισόδια

* Προβάλλονταν κάθε Τετάρτη στις 21:00 (επεισόδια 1-9) και κάθε Πέμπτη στις 22:00 (επεισόδια 10-25).
* Δεν προβλήθηκε επεισόδιο στις 17/10/2007, 21/11/2007, 5/12/2007, 10/4/2008 και 1/5/2008 λόγω μετάδοσης ποδοσφαιρικού αγώνα.

## Παραπομπές


## Εξωτερικοί σύνδεσμοι
*

Κατηγορία:Τηλεοπτικές σειρές Mega
Κατηγορία:Ελληνικές κωμικές τηλεοπτικές σειρές
Φιλιππινέζοι στην Ελλάδα

Η **Φιλιππινέζικη κοινότητα στην Ελλάδα** αποτελείται από τους Φιλιππιννέζους μετανάστες στην Ελλάδα και τους απογόνους τους. Σύμφωνα με τα επίσημα στατιστικά της ελληνικής κυβέρνησης, το 1991 υπήρχαν 5.000 Φιλιππινέζοι στην Ελλάδα, οι οποίοι είχαν μειωθεί στους 2.000 το 1996. Στην πραγματικότητα, υπήρχαν πολλοί περισσότεροι που εργάζονταν παράνομα στην χώρα. Η φιλιππινέζικη κοινότητα διατηρεί ένα σχολείο για τα παιδιά της στην κεντρική Αθήνα.

Το 81% της φιλιππινέζικης κοινότητας στην Ελλάδα είναι γυναίκες, σύμφωνα με στατιστικά στοιχεία για το 1999. Συνήθως εργάζονται ως οικιακοί βοηθοί. Η σύνδεση μεταξύ φιλιππινέζων γυναικών και οικιακής εργασίας είναι διαδεδομένη. Η έκδοση του λεξικού Μπαμπινιώτη για το 1998 όριζε την λέξη Φιλιππινέζα, ως "οικιακή βοηθός από τις Φιλιππίνες ή άτομο που εκτελεί μη αναγκαίες βοηθητικές εργασίες". Μετανάστες και το Υπουργείο Εξωτερικών των Φιλιππινών διαμαρτυρήθηκαν για την παρουσία αυτής της λέξης στο λεξικό.

## Δείτε επίσης

* Έλληνες στις Φιλιππίνες

## Παραπομπές


## Πηγές

* . A study of Albanian, Egyptian, and Filipino migrants.
* 

## Περαιτέρω ανάγνωση

* 

Κατηγορία:Πληθυσμιακές ομάδες της Ελλάδας
Ρώσοι στην Ελλάδα

Η **ρωσική κοινότητα στην [[Ελλάδα]]** είναι οι Ρώσοι που ζουν στην Ελλάδα και όχι οι Έλληνες της Ρωσίας που επέστρεψαν ή μετανάστευσαν στην Ελλάδα στην δεκαετία του 1990, μετά την πτώση της Σοβιετικής Ένωσης.  

Στην Ελλάδα, υπάρχουν 13.635 άτομα ρωσικής καταγωγής, οι οποίοι ζουν κυρίως στην Αθήνα, την Θεσσαλονίκη και την Κρήτη. Ένα μικρό μέρος τους κατέφτασε στην δεκαετία του 1920 μετά τον ρωσικό εμφύλιο πόλεμο, ωστόσο η πλειοψηφία κατέφθασε την δεκαετία του 1990.

## Εξωτερικοί σύνδεσμοι

* Κέντρο Ρωσικής Επιστήμης και Πολιτισμού στην Αθήνα (στα ελληνικά και ρωσικά) 

Κατηγορία:Πληθυσμιακές ομάδες της Ελλάδας
Γαλλικό Σχολείο Θεσσαλονίκης

Το **Γαλλικό Σχολείο Θεσσαλονίκης** ( ή *EFTH*) είναι γαλλικό διεθνές σχολείο στη Θεσσαλονίκη. Ιδρύθηκε το 1906 και ενσωματώθηκε στη Γαλλική κοσμική αποστολή το 1906. Παρέχει τάξεις ματερνέλ (προσχολικές) και φτάνει μέχρι τις τάξεις τερμινάλ, το αντίστοιχο της Γ΄ Λυκείου για τη Γαλλία. Στο σχολείο διδάσκονται τα γαλλικά, τα αγγλικά και τα ελληνικά από την προσχολική ηλικία. Το 2017, το σχολείο είχε περίπου 125 μαθητές ηλικίας 2-18 ετών.

## Ιστορία
Το σχολείο ιδρύθηκε μετά από έρευνα του Μωρίς Κυν, σχετικά με την ίδρυση ενός γαλλικού εκπαιδευτικού προγράμματος στη Θεσσαλονίκη. Το σχολείο ιδρύθηκε το 1906. Εκείνη την εποχή υπαγόταν στο βιλαέτι Θεσσαλονίκης της Οθωμανικής Αυτοκρατορίας. 

Ο αριθμός των μαθητών επηρεάστηκε από τους βαλκανικούς πολέμου, τον Α΄ Παγκόσμιο Πόλεμο και ένα ελληνικό νόμο του 1930 που απαγόρευε στα παιδιά κάτω των 12 ετών να παρακολουθούν μαθήματα σε διεθνή σχολεία. Η πυρκαγιά του 1917 επηρέασε το κτίριο του σχολείου. Ο αριθμός των μαθητών αυξήθηκε κατά τη δεκαετία του 1930 αλλά μετά το 1939 το σχολείο διαλύθηκε λόγω του Β΄ Παγκοσμίου Πολέμου. Το 1944, οι αναχωρούντες για τη Γερμανία στρατιώτες της Γερμανίας ανατίναξαν το κτίριο του σχολείου. Το 1946 ολοκληρώθηκε η μερική ανακατασκευή του με χορηγία από το Γαλλικό Υπουργείο Εξωτερικών, ενώ το σχολείο είχε 500 μαθητές στη δεκαετία του 1950. Οι ελληνικές αρχές αναγνώρισαν το τμήμα δημοτικού σχολείου του Γαλλικού σχολείου στη δεκαετία του 1960 και το 1961 το σχολείο επεκτάθηκε. Επίσης εγκαινιάστηκαν παραρτήματα στις Σέρρες και το Σιδηρόκαστρο. Μια πυρκαγιά κατέστρεψε το κύριο κτίριο το 1969, η οποία συνέβη από λάθος. Από το 1970 έως το 1971 το σχολείο ανακατασκευάστηκε. Η ελληνική κυβέρνηση αναγνώρισε τα τμήματα γυμνασίου και λυκείου του Γαλλικού σχολείου τον Αύγουστο του 2013.

## Παραπομπές


## Εξωτερικοί σύνδεσμοι

* 

Κατηγορία:Σχολεία πρωτοβάθμιας και δευτεροβάθμιας εκπαίδευσης στη Θεσσαλονίκη
Σχολειο Θεσσαλονικης
Μεσούντ Β΄

Ο **Μεσούντ Β΄** (αποβιώσας το 1308) των Σελτζούκων, ήταν Σουλτάνος του Ρουμ (1284 - 1296 και 1303 - 1307). Ήταν ο μεγαλύτερος γιος του σουλτάνου Καϊκαούσης Β΄. Ο Μεσούντ Β΄ κυβέρνησε σαν υποτελής των Μογγόλων και δεν είχε ποτέ πραγματική εξουσία. Τα νεανικά του χρόνια έζησε στην Κριμαία και ταξίδευε σποραδικά στην Κωνσταντινούπολη, εμφανίστηκε για πρώτη φορά σαν διεκδικητής του θρόνου των Σελτζούκων του Ρουμ το 1280. 

## Πρώτη περίοδος
Ο σουλτάνος Καϊχοσρόης Γ΄ εκθρονίστηκε και εκτελέστηκε λόγω συμμετοχής του σε συνωμοσία για την ανατροπή που νέου σουλτάνου του Ιλχανάτου Αχμάντ (1284), τον αντικατέστησε ο Μεσούντ Β΄. Ο διάδοχος του Αχμάντ Αργκούν διαίρεσε το Σουλτανάτο του Ρουμ, παραχώρησε το Ικόνιο και το δυτικό τμήμα στους δύο νεαρούς γιους του Καϋχοσρόη Γ΄. Ο Μεσούντ Β΄ επιτέθηκε με μία μικρή στρατιωτική δύναμη, εκτέλεσε τα δύο μικρά παιδιά και κατέλαβε την πόλη (1286).

Ακολούθησε τους Μογγόλους σε πολλές εκστρατείες εναντίον των Τουρκομάνων άλλοτε συμμετείχε στον στρατό τους άλλοτε με στρατεύματα Μογγόλων, η σημαντικότερη ήταν η εκστρατεία απέναντι στους Γερμιγιανίδες (1286). Οι Γερμιγιανίδες ήταν μία πολεμική φυλή Τουρκικής καταγωγής που εγκαταστάθηκε στα νοτιοδυτικά από τους Σελτζούκους πριν από μερικά χρόνια για να ελέγξουν τις ασύνταχτες φυλές των νομάδων. Ο Μεσούντ Β΄ είχε μερικές επιτυχίες αλλά δεν κατάφερε να τους διώξει από την περιοχή, την ίδια αποτυχία είχε αργότερα και με άλλες φυλές όπως οι Καραμανίδες.

## Δεύτερη περίοδος
Σε μιά ατμόσφαιρα με συνεχείς συνομωσίες εναντίον του σουλτάνου του Ιλχανάτου ο Μεσούντ Β΄ συμμετείχε σε μία από αυτές (1296), ο σουλτάνος τον συγχώρεσε αλλά εκθρονίστηκε και εξορίστηκε στην Ταμπρίζ.
Ο αντικαταστάτης του Καϊκοβάδης Γ΄ ενεπλάκη σε νέα συνωμοσία εναντίον του σουλτάνου Μαχμούτ Γκαζάν, εκτελέστηκε και ο Μεσούντ Β΄ επέστρεψε στον θρόνο (1303).
Το Σουλτανάτο του Ρουμ και ο ίδιος ο Μεσούντ Β΄ εξαφανίστηκαν από όλες τις ιστορικές πηγές μετά το 1307. Τα τελευταία αρχαιολογικά ευρήματα (2015) έχουν αναγνωρίσει τον τάφο του στην Σαμψούντα.
Ο συγγραφέας Ρουστάμ Σουκούροφ γράφει ότι ο Μεσούντ Β΄ «*είχε διπλή πίστη χριστιανική και Ισλαμική και διπλή εθνότητα Ελληνική και Τουρκική.*»

## Παραπομπές


## Πηγές

*  
*  

|-

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Καϊκοβάδης Γ΄

Ο **Καϊκοβάδης Γ΄** (πέθανε το 1302) ήταν για σύντομο χρονικό διάστημα Σουλτάνος του Ρουμ (1298-1302). Αντικατέστησε τον έκπτωτο θείο του Καϊκαούσης Β΄, κυβέρνησε σαν υποτελής των Μογγόλων και δεν είχε ποτέ πραγματική εξουσία.
Ο Καϊκοβάδης Γ΄ εμφανίστηκε για πρώτη φορά σαν διεκδικητής του θρόνου το 1283 με την υποστήριξη των Τουρκομάνων Καραμανίδων, ηττήθηκε από τον Καϋχοσρόη Γ΄ και δραπέτευσε στο Αρμενικό Βασίλειο της Κιλικίας. 

Δεν είναι γνωστό τίποτα για την ζωή του από τότε μέχρι την εποχή που κλήθηκε από τον Σουλτάνο του Ιλχανάτου Μαχμούντ Γκαζάν να αντικαταστήσει τον Καϊκαούσης Β΄ που ανατράπηκε για συνωμοσία (1298). Κυβέρνησε με μεγάλη βιαιότητα και έγινε έντονα μισητός στους υπηκόους του. Σε επίσκεψη στο Ιλχανάτο κατηγορήθηκε για συνωμοσία και εκτελέστηκε (1302), στον θρόνο του Σουλτανάτου επανήλθε ο θείος του Μεσούντ Β΄.

## Παραπομπές


## Πηγές
*Claude Cahen, Pre-Ottoman Turkey: a general survey of the material and spiritual culture and history, trans. J. Jones-Williams (New York: Taplinger, 1968)

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Λόρδος των Νήσων

Ο **Λόρδος των Νήσων** (σκωτικά γαελικά: *Triath nan Eilean* ή  *Rìgh Innse Gall*) είναι ένας τίτλος της Σκωτικής αριστοκρατίας οι ιστορικές ρίζες του οποίου οδηγούν στο Βασίλειο της Σκωτίας. Φαίνεται να έχει την προέλευσή του σε μια σειρά από ηγεμόνες της δυτικής ακτής και των νησιών της Σκωτίας κατά την περίοδο του Μεσαίωνα, οι οποίοι άκμασαν στις παράκτιες περιοχές. Αν και ήταν, κατά καιρούς, υποτελείς των Βασιλέων της Νορβηγίας, της Ιρλανδίας ή της Σκωτίας, παρέμειναν ανεξάρτητοι για πολλούς αιώνες. Η επικράτειά τους περιλάμβανε τις Εβρίδες (από το 1438 και τις περιοχές Σκάι και Ρος) και τις χερσονήσους Νόινταρτ, Αρντναμέρκαν και Κιντάιρ. Στο αποκορύφωμα της δύναμής τους ήταν οι μεγαλύτεροι γαιοκτήμονες και οι ισχυρότεροι άρχοντες στη Βρετανία μετά από τους Βασιλείς της Αγγλίας και της Σκωτίας.

Το τέλος των Λόρδων ΜακΝτόναλντ ήρθε το 1493 όταν ο Ιωάννης ΜακΝτόναλντ Β΄ έχασε τα ακίνητα και τους τίτλους του που κατασχέθηκαν από τον Βασιλιά Ιάκωβο Δ΄ της Σκωτίας. Το επόμενο διάστημα η Φατριά των ΜακΝτόναλντ αμφισβήτησε την εξουσία του Ιακώβου και την κυριαρχία του επί των νησιών, ενώ ξέσπασαν πολλές εξεγέρσεις εναντίον του μονάρχη της Σκωτίας. Αργότερα, όμως, το αξίωμα του Λόρδου των Νήσων δόθηκε στο Δούκα του Ρόθσι, μεγαλύτερο γιο και διάδοχο του Βασιλιά της Σκωτίας. Ο τίτλος αυτός, από τη δημιουργία του Βασιλείου της Μεγάλης Βρετανίας, αποδίδεται στον Πρίγκιπα της Ουαλίας. Ο σημερινός Λόρδος των Νήσων είναι ο Πρίγκιπας Κάρολος.

Την περίοδο των ΜακΝτόναλντ η έδρα των Λόρδων των Νήσων βρισκόταν στο Φινλάγκαν.

## Παραπομπές


## Πηγές
* Bannerman, J., *The Lordship of the Isles*, in Scottish Society in the Fifteenth Century, ed. J. M. Brown, 1977.
* Brown M, *James I*, 1994.
* Dunbar, J., *The Lordship of the Isles*, in The Middle Ages in the Highlands, Inverness Field Club, 1981 .
* Gregory, D., *History of the Western Highlands and Islands of Scotland*, 1975 reprint.
* MacDonald, C. M., *The History of Argyll*, 1950.
* McDonald, R. A., *The Kingdom of the Isles: Scotland's Western Seaboard, 1100–c1336*, 1997.
* Munro. J., *The Earldom of Ross and the Lordship of the Isles*, in Firthlands of Ross and Sutherland, ed. J. R. Baldwin, 1986.

Κατηγορία:Βασιλική οικογένεια της Σκωτίας
Μασούντ Α΄

Ο **Μασούντ Α΄** του Γαζνί (: مسعود غزنوي), γνωστός ως **Αμιρ-ί Σαχίντ** (αμίρ شهید; "ο μάρτυρας βασιλιάς") (998 - 17 Ιανουαρίου 1040), ήταν σουλτάνος της αυτοκρατορίας των Γαζναβιδών από το 1030 έως το 1040. Ανήλθε στην εξουσία καταλαμβάνοντας τον θρόνο των Γαζναβιδών από τον μικρότερο δίδυμο αδελφό του Μουχαμάντ του Γαζνί , ο οποίος είχε οριστεί ως κληρονόμος μετά το τέλος τού πατέρα τους Μαχμούντ του Γκαζνί. Ο αδελφός του σύντομα τυφλώθηκε και φυλακίστηκε. Ωστόσο, όταν το μεγαλύτερο μέρος των δυτικών περιοχών του Μασούντ χάθηκε από τον έλεγχό του, οι στρατιώτες του εξεγέρθηκαν εναντίον του και επανέφεραν τον Μουχαμάντ στον θρόνο.
μικρογραφία|Νόμισμα του Mασούντ Α΄ τού Γαζνί, που προέρχεται από σχέδια τού σάχη της Ινδίας, με το όνομα Mασούντ (: مسعود) γύρω από το κεφάλι του ιππέα.
[δεξιά|μικρογραφία|300x300εσ|Χάρτης του [Χορασάν, της Υπεροξιανής και του Τοχαριστάν.]]
[δεξιά|μικρογραφία|Τεχνούργημα για τη [Μάχη του Νταντάνακαν|μάχη του Νταντανακάν.]]

## Αναφορές

## Πηγές
*Anatolia in the Period of the Seljuks and the Beyliks, Osman Turan, The Cambridge History of Islam, Ed. Peter Malcolm Holt, Ann K. S. Lambton and Bernard Lewis, (Cambridge University Press, 1970)
*Konya, Julie A. Miller, International Dictionary of Historic Places: Southern Europe, Ed. Trudy Ring, Robert M. Salkin, Sharon La Boda, (Fitzroy Dearborn Publishers, 1995)
*Martin Sicker, The Islamic World in Ascendancy: From the Arab conquests to the siege of Vienna, (Praeger Publishers, 2000)
*The Turkish Element in Byzantium, Eleventh-Twelfth Centuries, Charles M. Brand, Dumbarton Oaks Papers, Vol. 43

Κατηγορία:Γαζναβίδες
Καϊκοβάδης Β΄

Ο **Καϊκοβάδης Β΄** (1239 - 1257) Σουλτάνος του Ρουμ (1249 - 1257) ήταν ο μικρότερος από τους τρεις γιους του σουλτάνου Καϋχοσρόη Β΄ με την Γεωργιανή πριγκίπισσα Θαμάρ. Η μητέρα του ήταν η αγαπημένη σύζυγος του Καϋχοσρόη Β΄ γι'αυτό ο πατέρας του επέλεξε τον Καϋκοβάδη σαν διάδοχο. Την εποχή που πέθανε ο πατέρας του ήταν πολύ μικρός και αδύναμος και το σουλτανάτο βρισκόταν σε κίνδυνο από τους Μογγόλους, ο βεζίρης αποφάσισε να τοποθετήσει συμβασιλείς τους δυο μεγαλύτερους αδελφούς του Καϊκαούσης Β΄ και Κιλίτζ Αρσλάν Δ΄.

Οι Μογγόλοι ζήτησαν από τον αδελφό του Καϊκαούσης Β΄ να έρθει να επισκεφτεί τον Μόνγκε Καν (1209 - 1259), τα αδέλφια σε συμβούλιο στην Καισάρεια αποφάσισαν να στείλουν στην θέση του τον Καϋκοβάδη Β΄. Το ταξίδι για την Οβορχανγκάι που βρισκόταν η πρωτεύουσα του Μόνγκε Καν ήταν περιπετειώδες, ο Καϊκοβάδης Β΄ μπόρεσε να το καθυστερήσει τουλάχιστον δύο χρόνια. Την επόμενη μέρα που ξεκίνησε το ταξίδι ο Καϊκοβάδης Β΄ βρέθηκε αιφνίδια νεκρός, ο σερίφης που τον συνόδευε κατηγορήθηκε ότι τον θανάτωσε αλλά δεν αποδείχτηκε τίποτα.

## Παραπομπές
 		


## Πηγές
*Claude Cahen, Pre-Ottoman Turkey: a general survey of the material and spiritual culture and history c. 1071-1330, trans. J. Jones-Williams (New York: Taplinger, 1968)

Κατηγορία:Σελτζούκοι Τούρκοι
Κατηγορία:Σουλτάνοι του Ρουμ
Γκάβιν Ουίλιαμσον

Ο **Γκάβιν Αλεξάντερ Ουίλιαμσον** (αγγλικά: *Gavin Alexander Williamson*, γεννημένος στις 25 Ιουνίου 1976) είναι ένας Βρετανός πολιτικός του Συντηρητικού Κόμματος, που υπηρετεί ως Υπουργός Παιδείας του Ηνωμένου Βασιλείου στην Κυβέρνηση του Μπόρις Τζόνσον από τον Ιούνιο του 2019. Ο Ουίλιαμσον είχε υπηρετήσει ως Υπουργός Άμυνας από το Νοέμβριο του 2017 ως το Μάιο του 2019, όταν και παύθηκε από το αξίωμά του λόγω διαρροής πληροφοριών του Εθνικού Συμβουλίου Ασφαλείας. Ο ίδιος αρνήθηκε ότι η πληροφορία διέρρευσε εξαιτίας του.

Έχει διατελέσει βουλευτής από τις εκλογές του 2010 για την εκλογική περιφέρεια του Νότιου Στάφορντσαϊρ. Στη Δεύτερη Κυβέρνηση Κάμερον ήταν Κοινοβουλευτικός Ιδιαίτερος Γραμματέας του Πάτρικ Μακλάφλιν, Υπουργού Μεταφορών, και μετέπειτα, τον Οκτώβριο του 2013, Κοινοβουλευτικός Ιδιαίτερος Γραμματέας του Πρωθυπουργού. Από τις 14 Ιουλίου 2016 ως τις 2 Νοεμβρίου 2017 υπηρέτησε ως Επικεφαλής Συντονισμού της Βουλής των Κοινοτήτων στην Κυβέρνηση Μέι.

## Παραπομπές


Κατηγορία:Βρετανοί πολιτικοί
CasaPound

Το **CasaPound Italia**, ή απλούστερα **CasaPound** είναι ιταλικό νεοφασιστικό κίνημα και πρώην πολιτικό κόμμα. Το όνομά του, που σημαίνει «Η οικία (του) Πάουντ», είναι εμπνευσμένο από τον Αμερικανό ποιητή Έζρα Πάουντ. Ξεκίνησε ως δίκτυο ακροδεξιών κέντρων με αρχή μια κατάληψη στη Ρώμη. Για χρόνια στο κτίριο διεξάγονταν πολιτιστικές εκδηλώσεις, όπως πολιτικές συζητήσεις και κινηματογραφικές προβολές. Το κόμμα ανέστειλε την παρουσία του τον Ιούνιο του 2019, αλλά συνεχίζει σαν κοινωνική κίνηση. Το κόμμα CasaPound ίδρυσε ένα κίνημα νεολαίας, το **Blocco Studentesco**. Στις 26 Ιουνίου 2019, ο ηγέτης του CasaPound Τζανλούκα Ιαννόνε ανακοίνωσε την ολοκλήρωση της ύπαρξης του CasaPound ως πολιτικού κόμματος, επιστρέφοντας στην αρχική κατάσταση του κοινωνικού κινήματος. 

## Παραπομπές


## Εξωτερικοί σύνδεσμοι
* CasaPound
* CasaPound Nationalist Squat in Rome 
* The hipster fascists trying to bring Mussolini back into the mainstream

Κατηγορία:Νεοφασισμός
Κατηγορία:Φασισμός στην Ιταλία
Κατηγορία:Ιταλικά πολιτικά κόμματα
Κατηγορία:Κτίρια και κατασκευές στη Ρώμη
Θεωρία συνωμοσίας του προγράμματος Απόλλων

[μικρογραφία|Ο αστροναύτης του [Απόλλων 11|Apollo 11 Μπαζ Όλντριν ποζάρει για μια φωτογραφία δίπλα στη σημαία των ΗΠΑ στη Σελήνη.]]
Η **θεωρία συνωμοσίας του προγράμματος "Απόλλων"** είναι μία θεωρία συνωμοσίας, σύμφωνα με την οποία μία ή περισσότερες αποστολές του διαστημικού προγράμματος "Απόλλων" στη Σελήνη, από τον Ιούλιο του 1969 έως το Δεκέμβριο του 1972 ήταν εικονικές και αποτέλεσμα σκευωρίας της Αμερικανικής κυβέρνησης με ευθύνη της ΝΑΣΑ και πιθανώς και άλλων κρατικών οργανισμών. Οι βασικές υποθέσεις όσων δέχονται τη θεωρία, είναι πως οι ΗΠΑ δεν διέθεταν τότε την τεχνολογική επάρκεια για να πραγματοποιήσουν το ταξίδι στη Σελήνη, καθώς και ότι είχαν κίνητρο να δημιουργήσουν την εντύπωση στην παγκόσμια κοινή γνώμη ότι υπερτερούσαν της Σοβιετικής Ένωσης στο συγκεκριμένο τομέα, για λόγους που σχετίζονται με την κούρσα του διαστήματος.

Η θεωρία αυτή διαθέτει αρκετούς πιστούς, ενώ διάφοροι συγγραφείς όπως οι Bill Kaysing, και Bart Sibrel υποστηρίζουν τη βασιμότητά της. Από την άλλη, επιστήμονες, ερευνητικά κέντρα και μεμονωμένοι μελετητές που έχουν εκτενώς ασχοληθεί με τη διαστημική έρευνα, την απορρίπτουν ως παντελώς αστήρικτη. Ακριβώς στον αντίποδα της παραπάνω θεωρίας βρίσκεται η πεποίθηση ορισμένων αναγνωστών του βιβλίου "Alternative 3" ("Εναλλακτική Λύση 3") του Leslie Watkins, σύμφωνα με το οποίο η αποστολή στη Σελήνη πραγματοποιήθηκε πολύ προγενέστερα του 1969 και η προσελήνωση που παρακολούθησαν οι τηλεθεατές τον Ιούλιο του έτους εκείνου ήταν οπερετική.

## Παραπομπές


## Περαιτέρω ανάγνωση
* Ίδρυμα Ευγενίδου: Θεωρίες συνωμοσίας
*  Author examines climate change, evolution, the Moon landing, vaccinations, and genetically modified food
* 
* 
* 
* 
*  Ο συγγραφέας εξετάζει δέκα κοινούς μύθους αστρονομίας. Δείτε: Μύθος #10: Η NASA πλαστογράφησε τις προσγειώσεις στη Σελήνη.

## Εξωτερικοί σύνδεσμοι
* Moon Base Clavius είναι αφιερωμένο στην ανάλυση και την απομυθοποίηση των ισχυρισμών των συνωμοσιολόγων.
* Apollo Lunar Surface Journal Φωτογραφίες, ήχος, βίντεο και πλήρεις μεταγραφές επικοινωνίας των έξι επιτυχημένων προσγειώσεων και του Apollo 13.

### Τηλεοπτικά αφιερώματα

*  First airdate: October 16, 2002.
*  First airdate on Fox TV: February 15, 2001.
* 

Απολλων προγραμματος θεωρια συνωμοσιας
Τάκης Χατζηδημητρίου

Ο **Τάκης Χατζηδημητρίου** είναι Ελληνοκύπριος πολιτικός. Διετέλεσε βουλευτής εκλεγμένος στην Εκλογική Περιφέρεια Λευκωσίας τις περιόδους 1976-1981 και 1985-2001.

## Βιογραφικά Στοιχεία
Ο Τάκης Χατζηδημητρίου γεννήθηκε στη Λευκωσία το 1934. Αδερφή του ήταν η Ήβη Μελεάγρου. Ομιλεί, πέρα από την ελληνική, την αγγλική γλώσσα. Σπούδασε οδοντιατρική στο Εθνικό και Καποδιστριακό Πανεπιστήμιο Αθηνών. Εργαζόταν ως οδοντίατρος.

Έχει δύο παιδιά.

## Πολιτική διαδρομή
Ο Τάκης Χατζηδημητρίου ήταν ένα από τα ιδρυτικά μέλη της ΕΔΕΚ το 1969.

Εξελέγη για πρώτη φορά βουλευτής στις Βουλευτικές εκλογές του 1976 στην Εκλογική Περιφέρεια Λευκωσίας με την ΕΔΕΚ για την Γ΄ Κοινοβουλευτική Περίοδο. Επανεξελέγη στις βουλευτικές εκλογές του 1985 για την Ε΄ Κοινοβουλευτική Περίοδο, στις βουλευτικές εκλογές του 1991 για την ΣΤ΄ Κοινοβουλευτική Περίοδο και στις βουλευτικές εκλογές του 1996 για την Ζ΄ Κοινοβουλευτική Περίοδο.

## Παραπομπές

## Πηγές
*

Κατηγορία:Βουλευτές εκλεγμένοι με το Κίνημα Σοσιαλδημοκρατών-ΕΔΕΚ
Κατηγορία:Βουλευτές Λευκωσίας
Κατηγορία:Κύπριοι οδοντίατροι
Κατηγορία:Βουλευτές Γ΄ Κοινοβουλευτικής Περιόδου (Κύπρος)
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Ανδρέας Παρισινός

Ο **Ανδρέας Παρισινός** ήταν Ελληνοκύπριος πολιτικός. Διετέλεσε βουλευτής εκλεγμένος στην Εκλογική Περιφέρεια Λευκωσίας τις περιόδους 1985-1991 και 1993-2001.

## Βιογραφικά Στοιχεία
Ο Ανδρέας Παρισινός γεννήθηκε στη Λευκωσία το 1937. Ομιλούσε, πέρα από την ελληνική, την αγγλική γλώσσα. Σπούδασε οδοντιατρική. Απεβίωσε στις 10 Οκτωβρίου 2003 στο Ογκολογικό Κέντρο Τράπεζας Κύπρου όπου νοσηλευόταν.

## Πολιτική διαδρομή
Την ημέρα του πραξικοπήματος της 15ης Ιουλίου 1974 διορίστηκε υφυπουργός παρά τω προέδρω στην κυβέρνηση του Νίκου Σαμψών, θέση στην οποία παρέμεινε για οκτώ μέρες.

Εξελέγη για πρώτη φορά βουλευτής στις Βουλευτικές εκλογές του 1985 στην Εκλογική Περιφέρεια Λευκωσίας με τον ΔΗΣΥ για την Ε΄ Κοινοβουλευτική Περίοδο. Διεκδίκησε επανεκλογή στις βουλευτικές εκλογές του 1991 με τον συνασπισμό Δημοκρατικός Συναγερμός-Κόμμα Φιλελευθέρων αλλά δεν εξελέγη. Ωστόσο, το 1993, όταν ο βουλευτής του ΔΗΣΥ στην Εκλογική Περιφέρεια Λευκωσίας, Γλαύκος Κληρίδης, εξελέγη πρόεδρος της Κυπριακής Δημοκρατίας, ο πρώτος επιλαχών του κόμματος Ανδρέας Παρισινός ανέλαβε καθήκοντα βουλευτή στις 4 Μαρτίου 1993 για την ΣΤ΄ Κοινοβουλευτική Περίοδο. Επανεξελέγη στις βουλευτικές εκλογές του 1996 για την Ζ΄ Κοινοβουλευτική Περίοδο. Ως βουλευτής, διετέλεσε πρόεδρος της Κοινοβουλευτικής Επιτροπής Υγείας και της Κοινοβουλευτικής Επιτροπής Εργασίας.

## Παραπομπές

## Πηγές
*

Κατηγορία:Βουλευτές εκλεγμένοι με τον Δημοκρατικό Συναγερμό
Κατηγορία:Βουλευτές Λευκωσίας
Κατηγορία:Κύπριοι οδοντίατροι
Κατηγορία:Βουλευτές Ε΄ Κοινοβουλευτικής Περιόδου (Κύπρος)
Κατηγορία:Βουλευτές ΣΤ΄ Κοινοβουλευτικής Περιόδου (Κύπρος)
Κατηγορία:Βουλευτές Ζ΄ Κοινοβουλευτικής Περιόδου (Κύπρος)
Χαμπίμπ Μπουργκίμπα

Ο **Χαμπίμπ Μπουργκίμπα** (πλήρες όνομα: **Χαμπίμπ ιμπν Αλί Μπουργκίμπα**, 3 Αυγούστου 1903 – 6 Απριλίου 2000) ήταν Τυνήσιος νομικός και εθνικιστής πολιτικός, ηγέτης της ανεξαρτησίας της χώρας του και πρόεδρός της (από το 1975 ισόβιος) επί 30 έτη (1957 - 1987).

Ο Μπουργκίμπα γεννήθηκε στο Μοναστίρ (Mistīr) της επαρχίας Σαχέλ της κεντρικής Τυνησίας και πήρε από πολύ μικρός μέρος στον αγώνα των συμπατριωτών του κατά της Γαλλίας, με σκοπό την ανεξαρτησία. Σπούδασε νομικά και πολιτικές επιστήμες στη Σορβόνη ενώ από 28 ετών ήταν ήδη ενταγμένος στην πολιτική, διεκδικώντας συνταγματικές μεταρρυθμίσεις ως ιδρυτής του σκληροπυρηνικού κόμματος «Νέο Ντεστούρ». Σταδιακά, από οπαδός του ακραίου ριζοσπαστισμού, μεταστράφηκε σε θιασώτη της σταδιακής διεκδίκησης της ανεξαρτησίας, ενώ συνελήφθη αρκετές φορές και φυλακίστηκε από τις αποικιακές αρχές, μαζί με άλλους συναγωνιστές του κατά τη διάρκεια της εικοσαετίας 1934 - 1954.

Τελικά η Γαλλία αναγνώρισε την ανεξάρτητη Τυνησία και ο Μπουργκίμπα ανέλαβε σχεδόν αμέσως πρωθυπουργός (1956) και τον επόμενο χρόνο (1957) πρόεδρος της χώρας. Εφάρμοσε ευρύ μεταρρυθμιστικό πρόγραμμα στην οικονομία, τη δικαιοσύνη, περιόρισε τις στρατιωτικές δαπάνες ενώ στην εξωτερική πολιτική επέλεξε τη μετριοπάθεια αρνούμενος να υποστηρίξει το κίνημα του «Παναραβισμού» αλλά και να εναντιωθεί στο κράτος του Ισραήλ.

Το 1975 η εθνοσυνέλευση τον κήρυξε ισόβιο πρόεδρο και πέντε χρόνια μετά (1980) αντιμετώπισε μία εξέγερση την οποία υποκίνησε η Λιβύη, μετά την αντιμετώπιση της οποίας αναγκάστηκε να λάβει κάποια φιλελεύθερα μέτρα, όπως την ελεύθερη δράση της αντιπολίτευσης και την άδεια για συνδικαλιστική δραστηριότητα. Κατηγορήθηκε ωστόσο από τους πολιτικούς του αντιπάλους και έπεσε σε δυσμένεια, καθώς από επαναστάτης θεωρούσαν ότι είχε εξελιχθεί σε έναν απόλυτο άρχοντα που ζούσε μέσα στη χλιδή. Τελικά το Νοέμβριο του 1987 ανατράπηκε με αναίμακτο πραξικόπημα από τον πρόσφατα διορισμένο πρωθυπουργό του Μπεν Άλι, ο οποίος και τον διαδέχτηκε στην εξουσία. Η ανατροπή και ο παραγκωνισμός του Μπουργκίμπα απομάκρυνε το ενδεχόμενο εμφυλίου πολέμου, καθώς ο γηραιός πρόεδρος έδειχνε να πάσχει από διανοητική δυσχέρεια και εμφανή αδυναμία στο να ασκήσει τα καθήκοντά του, ενώ η συμπεριφορά του όπως και οι τελευταίες αποφάσεις και δηλώσεις του ήταν ακατανόητες και προκάλεσαν τη γενική αντίδραση. Ένα χρόνο μετά (1988) ο Μπουργκίμπα εγκαταστάθηκε στο Μοναστίρ όπου τέθηκε κάτω από ιατρική μέριμνα λόγω των πολλών προβλημάτων υγείας. Το Μάρτιο του 2000 νοσηλεύτηκε στο νοσοκομείο με αναπνευστική ανεπάρκεια, ανάρρωσε αλλά τον Απρίλιο απεβίωσε σε ηλικία 96 ετών.

Κεντρική λεωφόρος στην πρωτεύουσα Τύνιδα φέρει το όνομά του, ενώ η σορός του έχει ενταφιαστεί σε εντυπωσιακό μαυσωλείο της γενέτειράς του.

## Παραπομπές


## Πηγές
* Βιογραφία του Χαμπίμπ Μπουργκίμπα

Κατηγορία:Πρόεδροι της Τυνησίας
Κατηγορία:Πρωθυπουργοί της Τυνησίας
Πανελλήνιο Πρωτάθλημα Ενόργανης Γυμναστικής 2011

Το **Πανελλήνιο Πρωτάθλημα Ενόργανης Γυμναστικής 2011** ήταν η 41η διοργάνωση του Πανελληνίου Πρωταθλήματος Ενόργανης Γυμναστικής, που διεξήχθη από την Ελληνική Γυμναστική Ομοσπονδία (Ε.Γ.Ο.). Η διοργάνωση πραγματοποιήθηκε στην αίθουσα «Ιωάννης Μελισσανίδης» στο Εθνικό Γυμναστήριο Μίκρας, στη Θεσσαλονίκη από το Σάββατο 7 έως και την Κυριακή 8 Μαΐου του 2011.

Στο πρωτάθλημα διεξήχθησαν οι κατηγορίες ανδρών, γυναικών, εφήβων και νεανίδων. Πρωταθλήτρια ομάδα στους άνδρες αναδείχθηκε o Α.Γ.Ο. Πάτρας και στις γυναίκες ο Α.Π.Σ. Ορφέας Καλαμαριάς.
## Κάτοχοι μεταλλίων
2009 | 2010 | 2011 | 2012 | 2013

## Εξωτερικοί σύνδεσμοι
*Αριστοτέλειο Πανεπιστήμιο Θεσσαλονίκης — Τμήμα Επιστήμης Φυσικής Αγωγής και Αθλητισμού — Η Ιστορική Εξέλιξη της Ενόργανης Γυμναστικής στη Θεσσαλονίκη και τα Πανελλήνια Πρωταθλήματα στο Internet Archive
*Η «χρυσή βίβλος» των πανελληνίων πρωταθλημάτων ενόργανης: Οι «συλλέκτες τίτλων» στα 20 χρόνια ζωής της Ε.Γ.Ο. (1997—2016) 
*«Η Ελισάβετ Τσάκου και ο Νίκος Ηλιόπουλος επικράτησαν στο πανελλήνιο πρωτάθλημα ενόργανης» στο Internet Archive
*«Ολοκληρώθηκε το πανελλήνιο ενόργανης στη Θεσσαλονίκη» στο Internet Archive
*Πανελλήνιο Πρωτάθλημα Ενόργανης Γυμναστικής 2011 — Αναλυτικά αποτελέσματα

Κατηγορία:Πανελλήνιο Πρωτάθλημα Ενόργανης Γυμναστικής
Κατηγορία:Γυμναστική το 2011
Κατηγορία:Διοργανώσεις ενόργανης γυμναστικής στη Θεσσαλονίκη